PÁLYÁZATIFELHÍVÁS



**ÖRÖKSÉGVÉDELMI TÁMOGATÁSI PROGRAM**

**KECSKEMÉT MEGYEI JOGÚ VÁROS ÖNKORMÁNYZATA**

**ÖRÖKSÉGVÉDELMI TÁMOGATÁSI PROGRAM**

Tartalom

[I. Bevezető 3](#_Toc177115251)

[II. A program célja 3](#_Toc177115252)

[III. A támogatás igénybevételére jogosultak köre 3](#_Toc177115253)

[IV. Támogatásra rendelkezésre álló keretösszeg 3](#_Toc177115254)

[V. Támogatható tevékenységek 3](#_Toc177115255)

[V/1. Az épületek felújításának támogatható munkafolyamatai 3](#_Toc177115256)

V/2. Köztéri műalkotások, emlékművek és szobrok restaurálásának támogatható

 munkafolyamatai……..………………………………………………………………4

[VI. A kötelezően benyújtandó dokumentumok 4](#_Toc177115257)

[VII. A nyertes projektek kiválasztási folyamatának rövid bemutatása 5](#_Toc177115258)

[VIII. A pályázati összeg biztosítása 6](#_Toc177115259)

[IX. A támogatás felhasználása és elszámolása 7](#_Toc177115260)

[X. A pályázatok benyújtásának feltételei 8](#_Toc177115261)

[XI. Hiánypótlás 9](#_Toc177115262)

[XII. A pályázat benyújtásának módja és helye 9](#_Toc177115263)

[XIII. A pályázatok benyújtásának határideje 9](#_Toc177115264)

**ÖRÖKSÉGVÉDELMI TÁMOGATÁSI PROGRAM**

# Bevezető

Kecskemét Megyei Jogú Város Önkormányzata pályázatot hirdet vissza nem térítendő támogatás igénybevételére a helyi és országos védett épített örökség megőrzésében részt vállaló kecskeméti ingatlantulajdonosok részére.

#  A program célja

A program **elsődleges célja** a magántulajdonban lévő helyi egyedi védelemmel érintett épületek, építmények, illetve azok részét képező elemek közterületről észlelhető vizuális megjelenését befolyásoló, a helyi védettségét megalapozó értékei tulajdonos általi felújításának, jókarbantartásának támogatása.

**A program további céljai:**

* alapítványi, egyesületi, egyházi tulajdonban lévő, illetve intézmények általi rendelkezési jogosultsággal bíró helyi védett épületek, építmények felújítása,
* az országos építészeti örökség (műemlékek) védelmének támogatása,
* a helyi építészeti örökség védelmével kapcsolatos egyéb teendők – kutatás, tervek archiválása, a védelem népszerűsítése – elvégzése,
* közparkokban meglévő köztéri műalkotások, emlékművek és szobrok restaurálása.

# A támogatás igénybevételére jogosultak köre

* Műemlékvédelmi épületekkel és helyi védettség alatt álló épületekkel rendelkező magánszemélyek, illetve Kecskemét területén működő szervezetek (alapítványok, egyesületek, egyházak, illetve rendelkezési jogosultsággal bíró intézmények, vállalkozások).
* Kecskemét területén köztéri műalkotást, emlékművet, vagy szobrot restauráló szervezetek (alapítványok, egyesületek, rendelkezési joggal bíró intézmények, egyházak), magánszemélyek.

# Támogatásra rendelkezésre álló keretösszeg: 20 millió Ft

# Támogatható tevékenységek

A pályázat elbírálása előtt már elvégzett felújításra utólagosan támogatás nem adható.

# V/1. Az épületek felújításának támogatható munkafolyamatai

A pályázaton csak egész épületekkel, építményekkel (pl. kerítés vagy kapu), szerkezeti egységekkel (pl. tető, homlokzat, lábazat) lehet részt venni, azonban ezek tovább nem szakaszolhatóak, így tulajdonrészenként, lakásonként támogatás nem adható.

Az épület utcaképi megjelenését érintő felújítási, karbantartási (állagmegóvási) munkálatok keretén belül:

* utólagos falszigetelések,
* épület stílusának megfelelő eredeti osztásrendű és anyaghasználatú nyílászárók felszerelése,
* nyíláskeretezések, homlokzati párkányok felújítása, eredeti formában megőrzése, illetve visszaállítása,
* tetőhéjazat, illetve ehhez kapcsolódóan fedélszék, díszes esőcsatornák, kémények, kéményfejek, tetőablakok, szélkakasok egyéb tetőfelépítmények és tartozékok felújítása, eredeti formában megőrzése, illetve visszaállítása,
* ajtók jellegzetes szerkezetének, ablakok üvegosztásának helyreállítása,
* nyitott, zárt erkélyek felújítása,
* vízszintes tagozatok, lábazat, lábazati párkány, övpárkány és mellvédformájának helyreállítása,
* függőleges tagozatok, lizénák, oszlopok, armírozás, rizalitok és más függőleges tagoló elemek felújítása,
* az épület vagy építmény valamennyi díszítő elemének felújítása,
* utcafronti kerítés, kapu felújítása, eredeti formában megőrzése, illetve visszaállítása.

**V/2.**  **Köztéri műalkotások, emlékművek és szobrok restaurálásának támogatható**

 **munkafolyamatai**

* műalkotások, emlékművek és szobrok vizsgálata, konzerválása, esztétikai helyreállítása,
* a műalkotások, emlékművek és szobrok felújítása kapcsán kiépített kiegészítő berendezések (világítás, vagyonvédelem, stb.) telepítése,
* a műalkotások, emlékművek és szobrok állagmegóvásával kapcsolatban végzett preventív intézkedések (pl. utólagos vízszigetelés),
* a műalkotások, emlékművek és szobrok közvetlen környezetének rendezése keretében térburkolási, zöldfelület-rendezési munkálatok.

# A kötelezően benyújtandó dokumentumok

A pályázati adatlap és kötelező mellékletei:

* magánszemély pályázó esetén a pályázó kifejezett írásbeli nyilatkozata arra nézve, hogy az általa a pályázatban megadott személyes adatok a valóságnak megfelelnek (pályázati adatlap melléklete),
* egyéb szervezet pályázó esetén a pályázó kifejezett írásbeli nyilatkozata arra nézve, hogy az általa a pályázatban megadott személyes adatok a valóságnak megfelelnek (pályázati adatlap melléklete),
* a számlakezelő bank által kiállított, a bankszámla számát tartalmazó irat (bankkivonat vagy bankszámlaszerződés) másolata – kivéve Kecskemét Megyei Jogú Város Önkormányzata tulajdona felett rendelkezési jogosultsággal bíró saját fenntartású intézményei –,
* a közpénzekből nyújtott támogatások átláthatóságáról szóló 2007. évi CLXXXI. törvény 14. §-ában meghatározott nyilatkozat (pályázati adatlap melléklete),
* nyilatkozat átláthatóságról (az államháztartásról szóló 2011. évi CXCV. törvény (Áht.) 41. § (6) bekezdése és a nemzetivagyonról szóló 2011. évi CXCVI. törvény (Nvt.) 3. § (1) bekezdés 1. pontjának való megfelelés céljából). A pályázó a pályázat benyújtásakor nyilatkozik arról, hogy az általa képviselt szervezet átlátható (cégszerű aláírással ellátott papír alapú pályázati melléklet).
* csekély összegű támogatás esetén: De minimis nyilatkozat [az európai uniós versenyjogi értelemben vett állami támogatások feltételrendszeréről szóló, Kecskemét Megyei Jogú Város Önkormányzata Közgyűlésének 9/2024. (VI.27.) önkormányzati rendelet {a továbbiakban: Kecskemét Megyei Jogú Város Önkormányzata Közgyűlésének 9/2024. (VI.27.) önkormányzati rendelet} 2. számú melléket]

Nyertes pályázónak a szerződés aláírásakor be kell nyújtania (a szerződéskötés feltétele):

* gazdálkodó szervezet pályázó esetén a jelenlegi működését igazoló illetékes bíróság vagy más hivatalos szerv által kiadott 30 napnál nem régebbi hiteles okiratot (cégkivonat, egyesület, alapítvány nyilvántartásba vételét igazoló kivonat), rendelkezni jogosult költségvetési szerv esetén alapító okirat (kivéve Kecskemét Megyei Jogú Város Önkormányzata tulajdona felett rendelkezni jogosult saját fenntartású intézményei),
* annak igazolására vonatkozó dokumentumot, hogy köztartozása nincs,
* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény értelmében a civil szervezet köteles az Országos Bírósági Hivatal felé letétbe helyezni az előző évi beszámolóját, melynek igazolását szolgáló postai feladóvevény másolatát, vagy a letétbe helyezést bizonyító, az Országos Bírósági Hivatal által kiállított igazolást.

**A pályázók a kötelezően benyújtandó dokumentumokon felül csatolni kötelesek az alábbi mellékleteket is:**

* tulajdonosi hozzájárulás (használó esetén), társtulajdonosi hozzájárulás (közös tulajdon esetén), társasház esetében a közgyűlés támogató határozata. Osztatlan közös tulajdon esetén az érintett ingatlan ingatlan-nyilvántartásban szereplő összes tulajdonosának nyilatkozata, társasház esetén a közgyűlés költségvállaló nyilatkozata arra vonatkozóan, hogy a felújítás rájuk eső költségét vállalják (ami a vállalt felújítási munka költsége és a pályázott összeg közötti különbözet),
* a pályázat tárgyának adatai (a felújítandó épület, építmény, vagy annak része, köztéri műalkotás, emlékmű, vagy szobor pontos megnevezése, címe (pontos helyrajzi szám megjelölésével), történetének, műszaki állapotának rövid leírása, felújítási, korszerűsítési tervek), fotók a munka elvégzését megelőző állapotról,
* örökségvédelmi engedélyhez/bejelentéshez, vagy építésügyi hatósági engedélyhez kötött munkák esetén a pályázathoz csatolni kell a végleges és érvényes építési engedélyt, vagy befogadó nyilatkozatot (igazolást) az engedélyezésre, vagy bejelentésre benyújtott tervdokumentációról (engedélyköteles tevékenységnél asikeres pályázat esetén az összeg folyósításának feltétele az engedély jogerőre emelkedése), valamint a benyújtott műszaki tervdokumentációt (rajzi, szöveges munkarész) a tervezett állapotról,
* köztéri műalkotás, emlékmű, vagy szobor restaurálása esetén amennyiben az műemlék, úgy örökségvédelmi engedély vagy bejelentés, valamint a benyújtott műszaki tervdokumentáció (rajzi, szöveges munkarész) a tervezett állapotról, egyéb esetben a kulturális örökség védelmével kapcsolatos szabályokról szóló 68/2018. (IV. 9.) Korm. rendelet 3. melléklet 7. pontja szerinti restaurálási terv és a főépítészi szakmai konzultáció emlékeztetője,
* településképi vélemény, vagy településképi bejelentési határozat, valamint a benyújtott tervdokumentáció,
* amennyiben valamely munkálat végzéséhez sem örökségvédelmi, sem településképi eljárás lefolytatása nem kötelező, abban az esetben főépítészi szakmai konzultációt kell lefolytatni (ilyen esetben a konzultáción bemutatott tervet és a konzultációról szóló emlékeztetőt kell csatolni a pályázathoz),
* az előirányzott költségek bemutatása az elvégzendő munkák függvényében (tételes költségvetés), kivitelezői ajánlat, a munka elkészültének tervezett határidejének megjelölésével.

# A nyertes projektek kiválasztási folyamatának rövid bemutatása

A pályázati anyag beérkezését követően Kecskemét Megyei Jogú Város Polgármesteri Hivatalán belül a pályázati konstrukcióért felelős szervezeti egység megvizsgálja, hogy a pályázat megfelel-e

* **a benyújtás;**
* **a jogosultság;**
* **a teljesség** (formai megfelelőség) feltételeinek.

Az *Örökségvédelmi Támogatási Program* előirányzat felhasználására vonatkozóan egyfordulós pályázat kerül kiírásra. A beérkezett pályázatok támogatásáról a feladatkörrel rendelkező bizottság véleményének figyelembevételével a polgármester dönt, az alapítványok támogatásával kapcsolatos döntés esetében az alapítványi források átadásáról Magyarország helyi önkormányzatairól szóló 2011. évi CLXXXIX. törvény 42. § 4. pontja értelmében a közgyűlés dönt.

A benyújtott pályázat a pályázati kiírás összes feltételének történő megfelelése önmagában nem jelenti, hogy a pályázó az általa kérvényezett összeget nyeri el. A támogatás tényleges összege a támogatási szerződésben kerül rögzítésre a szakbizottság véleményezése, a rendelkezésre álló keretösszeg, a sikeres pályázatok száma és az adott pályázat tartalma alapján.

**A pályázatot 2024. november 1. és 2024. december 31. között szükséges benyújtani az önkormányzat felé.**

Annak érdekében, hogy minden pályázó időben értesüljön beadott pályázatának, illetve kérelmének támogatásáról a www.kecskemet.hu honlapon az *Örökségvédelmi Támogatási Program* linkjére kattintva hivatalos tájékoztatást kaphat.

#  A pályázati összeg biztosítása

A nyertes pályázók és Kecskemét Megyei Jogú VárosÖnkormányzata a pályázat útján nyert összegek felhasználására vonatkozóan támogatási szerződést kötnek, melynek aláírását követő 30 napon belül kerül sor a támogatási összegek folyósítására.

Csekély összegű támogatás esetén Kecskemét Megyei Jogú VárosÖnkormányzata, Kecskemét Megyei Jogú Város Önkormányzata Közgyűlésének 9/2024. (VI.27.) önkormányzati rendeletének 3. számú melléklete szerinti, csekély összegű támogatásról szóló igazolást állít ki.

# A támogatás felhasználása és elszámolása

A Felhívás keretében támogatható tevékenységek finanszírozása abban az esetben nem minősül az EUMSZ 107. cikk (1) bekezdése szerinti állami támogatásnak, amennyiben

1. a műemlékvédelmi épületekkel és helyi védettség alatt álló épületekkel rendelkező magánszemélyek, illetve Kecskemét területén működő szervezetek (alapítványok, egyesületek, egyházak, illetve rendelkezési jogosultsággal bíró intézmények, vállalkozások) a felújítani kívánt épületeket nem használják európai uniós versenyjogi értelemben vett gazdasági tevékenységhez,[[1]](#footnote-1)
2. a helyi építészeti örökség védelmével kapcsolatos kutatás és a tervek archiválásának eredménye a nagyközönség számára térítésmentesen hozzáférhetővé válik vagy a közönség tagjainak olyan pénzügyi hozzájárulást kellene fizetniük, amely a valódi költségeknek csupán egy töredékét fedezi,[[2]](#footnote-2)
3. helyi építészeti örökség védelmével kapcsolatosan a védelem népszerűsítése és a közparkokban meglévő köztéri műalkotások, emlékművek és szobrok restaurálása során esetlegesen bevont szolgáltatók nem részesülnek rendes piaci körülmények között meg nem szerezhető gazdasági előnyben,
4. az országos építészeti örökség (műemlékek) védelmének támogatása keretében végzett tevékenység nem minősül európai uniós versenyjogi értelemben vett gazdasági tevékenységnek.

Amennyiben az a) – d) pontokban foglalt feltételek nem teljesülnek, a támogatható tevékenységek finanszírozása az EUMSZ 107. cikk (1) bekezdése szerinti állami támogatásnak minősül. Jelen pályázati felhívás alapján nyújtott támogatás csekély összegű támogatásnak minősül, amelyet kizárólag Kecskemét Megyei Jogú Város Önkormányzata Közgyűlésének 9/2024. (VI.27.) önkormányzati rendeletében foglalt szabályok szerint nyújtható.

A támogatási összeget a támogatott csak és kizárólag jelen pályázati kiírásban megjelölt célokra és kiadások teljesítésére, a nyertes pályázat alapján megkötött támogatási szerződésben meghatározott felhasználási időszakon belül, a pályázati adatlapban meghatározott költségnemekre használhatja fel. A pályázat költségvetése a szerződés mellékletét képezi. A támogatások odaítélése, nyújtása és elszámolása során figyelembe kell venni Kecskemét Megyei Jogú Város Önkormányzata Közgyűlésének az államháztartáson kívüli források átvételéről és az önkormányzat által államháztartáson kívülre nyújtott támogatásokról szóló 28/2013. (IX. 12.) önkormányzati rendelete előírásait. A 2025. január 1. napjától 2025. december 31. napjáig felhasznált támogatások elszámolásának végső határideje 2026. január 15. napja.

Támogatottnak vállalnia kell, hogy amennyiben az általa igényelt támogatási összegnél kevesebb kerül részére megítélésre – és a támogatási szerződést ezen feltételek mentén is aláírja – az általa tervezett teljes projektet hiánytalanul megvalósítja.

A nyertes pályázatokhoz és a támogatások felhasználásához kapcsolódó, a költségnem és elszámolási határidő módosítására vonatkozó kérelmeket külön, önálló dokumentumként szükséges benyújtani Kecskemét Megyei Jogú Város Polgármesteri Hivatala felé, melyek kizárólag abban az esetben vehetők figyelembe, amennyiben azok a támogatási szerződés időbeli hatálya alatt benyújtásra kerülnek.

#  A pályázatok benyújtásának feltételei

Pályázni kizárólag a pályázati adatlap kitöltött, kinyomtatott, mellékletekkel ellátott, cégszerűen aláírt példányának benyújtásával lehet. Az adatlap szerkeszthető formában elérhető a [www.kecskemet.hu](http://www.kecskemet.hu) honlapon. A pályázatot egyidejűleg e-mail mellékletként is szükséges megküldeni a palyazat@kecskemet.hu e-mail címre. A XI. pontban részletezett hiánypótlást követően is hiányosan kitöltött, valamint a beküldési határidő lejárta után benyújtott pályázatok nem kerülnek elbírálásra.

A pályázatnak tartalmaznia kell a kimunkált projekttervet, így különösen:

* a projekt rövid bemutatását;
* a projekt eszközigényét;
* a projekt költségvetését (önerő, egyéb források);
* a kért önkormányzati támogatás összegének megjelölését;
* a projekt megvalósulásának ütemtervét.

**Egy pályázó az Örökségvédelmi Támogatási Programon belül csak egy pályázatot nyújthat be.**

A pályázat útján elnyerhető támogatás mértéke a teljes projekt költségének maximum 70%-a lehet. A pályázóknak legalább 30% önerőt kötelező vállalniuk. **Az elnyert támogatási összeg felhasználása 2025. január 1. és 2025. december 31. között megvalósuló tevékenységek finanszírozására lehetséges.**

Valamennyi pályázóval szembeni feltétel, hogy a pályázati célokat valósítsa meg. A pályázat útján nyert összeg terhére harmadik fél részére történő támogatás nyújtása tilos.

A pályázaton elnyert összeg kizárólag a pályázati adatlapon megjelölt célra, és az ott megjelölt határidőn belül használható fel, a fel nem használt támogatást az elszámolási határidőt követő 15 napon belül vissza kell fizetni.

**Nem részesülhet támogatásban az a pályázó, amely**

1. jelen pályázat kiírójához a benyújtott támogatás iránti kérelmében megtévesztő, vagy valótlan, fiktív adatot szolgáltatott,
2. jelen pályázati kiírásban a vele szemben támasztott követelményeknek, feltételeknek nem felel meg,
3. lejárt esedékességű köztartozása van,
4. az elbírálási időpontot megelőzően önkormányzati támogatásban részesült és annak felhasználásáról a pályázat benyújtásának időpontjáig elszámolási kötelezettségét nem teljesítette. Kecskemét Megyei Jogú Város Önkormányzata Közgyűlésének az államháztartáson kívüli források átvételéről és az önkormányzat által államháztartáson kívülre nyújtott támogatásokról szóló 28/2013. (IX. 12.) önkormányzati rendelete 4. § (3) bekezdése alapján *„Az elszámolást elmulasztó támogatott részére az elszámolási határidő lejártát követő 3 évig önkormányzati támogatás nem folyósítható.”*

# Hiánypótlás

Amennyiben a támogatásra való jogosultságot alátámasztó dokumentumok hiányosan vagy hibásan kerültek benyújtásra, azok pótlására a pályázónak **egy** **alkalommal** hiánypótlás keretében van lehetősége. A hiánypótlási felhívás kizárólag elektronikus formában a pályázati adatlap 2. pontjában megadott e-mail címre kerül kiküldésre. A hiánypótlás nem eredményezheti a határidőben benyújtott pályázat céljának, illetve pénzügyi feltételeinek módosulását.

**A hiánypótlásokat Kecskemét Megyei Jogú Város Polgármesteri Hivatala Fejlesztéspolitikai Iroda Pályázati és Közbeszerzési Osztály részére (6000 Kecskemét, Kossuth tér 1. II. em. 10.) kell papír alapon, a hiánypótlási felhívásban megjelölt határidőn belül benyújtani.**

Ha a hiánypótlást a hiánypótló levélben megadott határidőn belül a pályázó nem teljesíti teljeskörűen, az a pályázat elutasítását eredményezi, ez esetben igazolásnak nincs helye.

#  A pályázat benyújtásának módja és helye

Pályázni papír alapon, a pályázati adatlap kitöltött, kinyomtatott, szükséges mellékletekkel ellátott, cégszerűen aláírt példányának benyújtásával lehet. Az adatlap szerkeszthető formában elérhető a [www.kecskemet.hu](http://www.kecskemet.hu) honlapon. **Benyújtása Kecskemét Megyei Jogú Város Polgármesteri Hivatala Pályázati és Közbeszerzési Osztályára (6000 Kecskemét, Kossuth tér 1. II. em. 10.) postai úton vagy személyesen történhet.** A pályázatot egyidejűleg e-mail mellékletként is szükséges megküldeni a palyazat@kecskemet.hu e-mail címre a megadott határidőben.

# A pályázatok benyújtásának határideje

A pályázatok egy fordulóban nyújthatóak be az alábbi benyújtási időszak figyelembevételével:

* **2024. november 1. – 2024. december 31.**

Amennyiben a pályázat postai úton kerül benyújtásra, abban az esetben a feladás igazolható dátumának szükséges a benyújtási időszakba esnie.

**A fenti feltételnek nem megfelelően benyújtott pályázat érvénytelen.**

A pályázattal kapcsolatban felvilágosítás kérhető a Pályázati és Közbeszerzési Osztály munkatársától (tel: 06-76/513-513/2153 mellék, mob:06 70/903-2265).

**Kecskemét, 2024. október 31.**

**Szemereyné Pataki Klaudia**

 **polgármester**

1. <https://eur-lex.europa.eu/legal-content/HU/TXT/HTML/?uri=CELEX:52016XC0719(05)> 35. pont. [↑](#footnote-ref-1)
2. <https://eur-lex.europa.eu/legal-content/HU/TXT/HTML/?uri=CELEX:52016XC0719(05)> 34. pont. [↑](#footnote-ref-2)